My brain E.P. er fyrsta sólóplata tónlistarkonunnar Öddu . Platan inniheldur sex frumsamin lög sem samanstanda af gítarleik og söng Öddu , bakröddum Sunnu Ingólfsdóttur systur hennar , víóluleik Kristínar Þóru Haraldsdóttur og flautuleik Georgiu Brown . Adda er söngvaskáld sem hefur vakið athygli fyrir persónulega lagasmíð og innilega túlkun . Tónlist Öddu má kalla vögguvísur til að vakna við . Hún einkennist oft af möntrukenndum og tregafullum gítarleik , en röddin er björt og mjúk , laglínur melódískar og mildar en textar órólegir . Textar Öddu eru það sem einn hlustandi kallaði ³ geðvefjafræðilegirÊ og fjalla oft um reynslu af andlegum átökum og sambandinu milli hugar og líkama , um áráttur , þráhyggjur og fantasíur . Tónlist hennar hefur fengið fólk til að hugsa til Damien Rice , Joni Mitchell , Diane Cluck og José Gonzales . Skoða nánari lýsingu Upplýsingar eru birtar með fyrirvara um breytingar og villur . Upplýsingar á síðu söluaðila gilda .